Diari Oficial de la Generalitat Valenciana


Sumari del DOGV 8364, del 20-08-2018 (2018/7859)

ACORD de 3 d'agost de 2018, del Consell, pel qual s'autoritza una transferència de crèdit de capítol 2 del programa 612.60, Despeses diverses, al capítol 4 del programa 111.70, Gabinet d'Organització, de Presidència de la Generalitat, per import de 793.800 euros. Expedient 05.009/18-091.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8364

Data del DOGV
:   20-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7859


Data del document
:   03-08-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 3 d'agost de 2018, del Consell, pel qual s'autoritza una transferència de crèdit de capítol 2 del programa 612.60, Despeses diverses, al capítol 4 del programa 111.70, Gabinet d'Organització, de Presidència de la Generalitat, per import de 793.800 euros. Expedient 05.009/18-091. [2018/7859]  
En el pressupost de la Generalitat per a 2018, existeix en la secció 05, Presidència de la Generalitat, el programa 111.70, Gabinet d'Organització, que té com a finalitat l'assistència al President i el reforç de la imatge institucional de la Generalitat.  
Mitjançant resolució de data 30 de juliol de 2018, del sotssecretari de la Presidència de la Generalitat s'inicia el procediment per a regular la concessió directa d'una subvenció de caràcter excepcional destinada a la Junta Central de Usuarios del Vinalopó, l'Alacantí y Consorcio de Aguas de la Marina Baja, per import global de 793.800 euros, amb la finalitat de possibilitar la transferència de 6,3 hm³ que resta de l'Acord de data 31 de març de 2017, entre la Junta Central de Usuarios i l'empresa pública estatal ACUAMED, per a la utilització provisional de la conducció Xúquer-Vinalopó, per la qual cosa s'està tramitant una proposta de decret pel qual es regule i concedisca la subvenció, de conformitat amb el que estableix l'article 168.1.c de la Llei 1/2015, de 6 de febrer, i la disposició addicional cinquena de la Llei 22/2017, de 29 de desembre.  
Per tot això, Presidència de la Generalitat proposa la inclusió d'una nova línia en l'annex de subvencions corrents del programa 111.70, Gabinet d'Organització, per import de 793.800 euros, mitjançant la transferència de disponibilitats existents en el capítol 2 del programa 612.60, Despeses diverses.  
A aquest efecte i en virtut del que es disposa en els articles 21 i 23 de la Llei 22/2017, de 29 de desembre, de pressupostos de la Generalitat per a 2018, a proposta del conseller d'Hisenda i Model Econòmic, el Consell, prèvia deliberació, en la reunió de 3 d'agost de 2018,  
  
  
ACORDA  
  
Primer  
Autoritzar una minoració de crèdit en l'aplicació 91.99.43.228.28.3 per import de 793.800 euros.  
  
Segon  
Autoritzar un augment de crèdit en l'aplicació 09.14.35.062.47.8 per import de 793.800 euros, destinat a la inclusió d'una nova línia de subvenció en el programa 111.70, Gabinet d'Organització, amb les dades descriptives que es detallen a continuació:  
  
Codi S0735 Denominació: Subvenció Junta Central de Usuarios del Vinalopó, l'Alacantí y Consorcio de Aguas de la Marina Baja.  
Import: 793.800 Beneficiaris previstos: Junta Central de Usuarios del Vinalopó, l'Alacantí y Consorcio de Aguas de la Marina Baja.  
Mode de concessió:  
Concessió directa 168.1.c  
 Descripció i finalitat: finançar el transvasament de cabdal d'aigua procedent del Xúquer per a substituir els recursos subterranis.  
Aportació GV no condicionada 793.800  
  
  
  
València, 3 d'agost de 2018  
  
La consellera secretària,  
MÓNICA OLTRA JARQUE